Foto: ndtv Hindistonning Dehli shahri chekkasidagi sanoat hududida joylashgan mushaklar (feyyerverklar) saqlanadigan omborda yong‘in yuz berdi. Yong‘in oqibatida 17 kishi halok bo‘lgan. Bu haqda NDTV telekanali xabar berdi. Ta’kidlanishicha, halok bo‘lganlar orasida 10 ayol bo‘lgan. Yong‘indan omborning faqat 2 ishchisi omon qolgan, ular 3 qavatli binoning tomidan pastga sakrab, oyoqlaridan sinish jarohatlari olishgan. Ma’lum qilinishicha, o‘t o‘chiruvchilar yong‘inni o‘chirishlariga 3 soatga yaqin vaqt ketgan. Mahalliy politsiya ombor egasini qo‘lga olgan.